איתי ברון

איתי בְּרוּן (נולד ב-1965) לשעבר ראש חטיבת המחקר באמ"ן בדרגת תת-אלוף. כיהן סגן ראש המכון למחקרי ביטחון לאומי.

== משפחה ==
איתי ברון נולד ב-1965 לשופטת ציפורה ברון ולעיתונאי נתן ברון. הוא גדל בבית מגורי העיתונאים. 

הוא נשוי לשופטת איריס רבינוביץ'-ברון, בתו של איתמר רבינוביץ', ולהם בן ובת. הוא מתגורר כיום בגבעתיים.

== השכלה ==
ברון קיבל תואר ראשון (בהצטיינות) במשפטים מאוניברסיטת חיפה והוסמך כעורך דין, ותואר שני (בהצטיינות) במדע המדינה - דיפלומטיה ולימודי ביטחון מאוניברסיטת תל אביב.

ברון מלמד קורסים על מודיעין, כוח אווירי והסביבה האסטרטגית של ישראל באוניברסיטת תל אביב, במרכז הבינתחומי הרצליה ובאוניברסיטת חיפה.

== תפקידים ==
ברון התגייס ללהק המודיעין של חיל האוויר, והתקדם עד לתפקיד ראש מחלקת המחקר בו. הקים את מרכז דדו לחשיבה צבאית בינתחומית והיה מפקדו הראשון, בדרגת תת-אלוף. בשנת 2011 מונה לראש חטיבת המחקר באמ"ן וכיהן בתפקיד זה עד ינואר 2015.

באפריל 2013 הודיע שצבא סוריה עשה שימוש בנשק כימי נגד המורדים, אירוע שהוגדר קודם לכן כחציית קו אדום.

בשנים 2018–2021 שימש כסגן ראש המכון למחקרי ביטחון לאומי (INSS) למחקר.

באפריל 2024 מונה לממלא מקום ראש חטיבת המחקר באמ"ן, למספר חודשים, לאחר שתא"ל עמית סער פרש מיידית כתוצאה מגידול ממאיר שהתגלה בגופו.<ref></ref> בתחילת חודש יוני הוחלף על ידי תא"ל אופיר מזרחי רוזן.

==קישורים חיצוניים==
* [https://web.archive.org/web/20131007191702/http://intelligence.org.il/CETHandler.ashx?n=CetEntities.FileViewer&i=7b6c26a9-ffd0-426d-b508-19d6c9d151f1&id=108375 ראש חטיבת המחקר באמ"ן: סיכונים בעלי פוטנציאל לנפיצות גבוהה], רואים מל"מ 16, דצמבר 2012
* Itai Brun, [http://www.tandfonline.com/doi/pdf/10.1080/01402390.2010.489708 While You’re Busy Making Other Plans’ – The ‘Other RMA’], The Journal of Strategic Studies Vol. 33, August 2010.
* .
* .
* .
* .
* 
* 

;מפרי עטו:
* [https://www.intelligence-research.org.il/editor/assets/IntelligenceAnalysisUpdated.pdf המחקר המודיעיני - בירור המציאות בעידן של תמורות ושינויים] מהדורה מעודכנת (2021) בהוצאת המרכז למורשת המודיעין.
* [https://www.inss.org.il/he/wp-content/uploads/sites/2/2022/01/Memo219_AerialPower_e.pdf מעליונות אווירית למהלומה רב-ממדית - השימוש בכוח האווירי ומקומו בתפיסת המלחמה הכוללת של ישראל] (2022) בהוצאת המכון למחקרי ביטחון לאומי (INSS).
* [https://www.maarachot.idf.il/2008/גיליונות/421-420-מערכות/לאן-נעלם-התמרון/ לאן נעלם התמרון?], מערכות 421-420, ספטמבר 2008 
* 
* [https://www.youtube.com/watch?feature=player_detailpage&v=OVk-RSMY9Aw#t=644 בהרצאה על הערכותיו לגבי שינוי מוחלט בהוויית הצבא והמלחמה] ומה הלקחים מכך לגבי צה"ל ומדינת ישראל. סדנת אלפרדו, 16 ביולי 2015. <small><small>(התחלה 10:44)</small></small>
* איתי ברון וגל פרל פינקל, [https://www.inss.org.il/he/publication/strategic-survey-the-operative-arena/ הסביבה האופרטיבית: ימי קרב שעלולים להסלים למלחמה לא רצויה], בתוך: "הערכה אסטרטגית לישראל 2021-2020", המכון למחקרי ביטחון לאומי, ינואר 2021.
* [https://www.idf.il/אתרי-יחידות/מרכז-דדו/גיליון-39-איראן-ורב-זירתיות/מנשק-חכם-ל-צבא-חכם-ההשלכות-התפיסתיות-של-הכניסה-האיראנית-ל-מועדון-הדיוק-תא-ל-מיל-איתי-ברון/ "מנשק חכם" ל"צבא חכם": ההשלכות התפיסתיות של הכניסה האיראנית ל"מועדון הדיוק"], בין הקטבים, גיליון 39, מרץ 2023.
* [https://www.idf.il/אתרי-יחידות/מרכז-דדו/גיליון-40-יובל-למלחמת-יום-הכיפורים/ההזדמנות-האחרונה-החמצת-דיוני-ה-5-באוקטובר-1973-תא-ל-מיל-איתי-ברון/ "ההזדמנות האחרונה" – החמצת דיוני ה־5 באוקטובר 1973], בין הקטבים, גיליון 40, יולי 2023.

== הערות שוליים ==

קטגוריה:חיילי אגף המודיעין
קטגוריה:חיילי חיל האוויר הישראלי
קטגוריה:ראשי חטיבת המחקר
קטגוריה:דיירי בית מגורי העיתונאים
קטגוריה:גבעתיים: אישים
קטגוריה:תתי-אלופים בצה"ל
קטגוריה:בוגרי אוניברסיטת חיפה: משפטים
קטגוריה:סגל המכון למחקרי ביטחון לאומי
קטגוריה:מפקדי מרכז דדו לחשיבה צבאית בינתחומית
קטגוריה:ישראלים שנולדו ב-1965